Hotel Carlton Bratislava
Hotel Thermia Palace, Piešťany
hzHotel Llao llao, Argentína
**Hotel** je ubytovacie zariadenie, ktoré zvyčajne poskytuje krátkodobé ubytovanie, predovšetkým turistom. Hotely väčšinou ponúkajú aj ďalšie doplnkové služby, napríklad stravovacie služby, fitnes centrum, služby práčovne, wifi zadarmo, atď. Niektoré hotely poskytujú aj konferenčné a banketové miestnosti a služby.

Delenie hotelov podľa počtu hviezdičiek sa v jednotlivých európskych krajinách líši. Hodnotenie hotelov napríklad v Nemecku a Francúzsku je značne rozdielne. Pri plánovaní cesty je preto vhodné informovať sa o systéme priraďovania hviezdičiek v danej krajine.

Články o hoteloch sú uvedené pod Kategória:Hotely

Hotely na Slovensku
-------------------

Na Slovensku od 1. augusta 2008 definuje hotel vyhláška Ministerstva hospodárstva SR č. 277/2008 Z.z. ako ubytovacie zariadenie slúžiace na prechodné ubytovanie hostí, ktoré má viac ako 10 izieb. V období od 1. novembra 2001 do 31. júla 2008 bola účinna vyhláška Ministerstva hospodárstva SR č. 419/2001 Z.z. Návštevníkom okrem ubytovania, stravovania a služieb spravidla poskytuje aj priestory a zariadenia potrebné na služobný pobyt a rekreačno-športové služby na aktívne trávenie voľného času.

Vyhláška rozlišuje:

* garni hotel
* horský hotel
* kongresový hotel
* wellness hotel
* kúpeľný hotel
* boutique hotel
* apartmánový hotel
* motel
* hotel v užšom zmysle (t. j. iný hotel)

Hotely sa podľa toho, či spĺňajú isté náležitosti delia na triedy, ktoré sa označujú hviezdičkami. Tieto náležitosti jednotlivých tried sú formou tabuľky podrobne uvedené v prílohe vyhlášky č. 277/2008 Z.z.:

* Kategória *Tourist* \*
* Kategória *Standard* \*\*
* Kategória *Komfort* \*\*\*
* Kategória *First Class* \*\*\*\*
* Kategória *Luxury* \*\*\*\*\*

Online rezervácia ubytovania
----------------------------

Rezervácia ubytovania cez Internet sa vykonáva prostredníctvom nasledujúcich možností:

* GDS systémy - distribučné systémy, ktoré sprostredkovávajú transakcie medzi ubytovacími zariadeniami a tretími stranami (zvyčajne klientmi, ale môže ísť i o cestovné kancelárie). Príkladom na medzinárodný rezervačný portál (distribučný systém) je napríklad webová stránka avander.sk Archivované 2015-03-14 na Wayback Machine.
* OTA (Online Travel Agency), slovensky internetové cestovné kancelárie, sa špecializujú na ponúkanie dovoleniek a objednávanie ubytovania prostredníctvom internetu. Existujú i také cestovné kancelárie, ktoré ponúkajú ubytovanie online, i v kamenných predajniach.

Referencie
----------

1. ↑   *277/2008 Z.z. - Vyhláška Ministerstva hospodárstva z 26. júna 2008, ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried* [online]. Ministerstvo hospodárstva Slovenskej republiky, 2008-06-26, [cit. 2020-07-13]. Dostupné online.
2. ↑   *Vyhláška Ministerstva hospodárstva Slovenskej republiky č. 419/2001 Z. z. ktorou sa upravuje kategorizácia ubytovacích zariadení a klasifikačné znaky na ich zaraďovanie do tried* [online]. Bratislava: Úrad vlády SR, 2001-09-17, [cit. 2024-04-15]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Hotel**